Vispārējās tiesas (trešā palāta) 2014. gada 25. novembra spriedums – Royalton Overseas/ITSB – S.C. Romarose Invest (“KAISERHOFF”)
(lieta T‑556/12)
Kopienas preču zīme – Iebildumu process – Kopienas grafiskas preču zīmes “KAISERHOFF” reģistrācijas pieteikums – Agrāka valsts vārdiska preču zīme “KAISERHOFF” – Administratīvā procesa apturēšana – Regulas (EK) Nr. 2868/95 20. un 50. noteikums – Faktu pārbaude pēc savas iniciatīvas – Regulas (EK) Nr. 207/2009 76. panta 1. punkts
1.                     Kopienas preču zīme – Apelācijas process – Prasība Savienības tiesā – Vispārējās tiesas kompetence – Faktu atkārtota izvērtēšana, ņemot vērā pierādījumus, kas pirmo reizi ir iesniegti šajā instancē – Izslēgšana (Padomes Regulas Nr. 207/2009 65. pants) (sal. ar 19. punktu)
2.                     Kopienas preču zīme – Procesa noteikumi – Faktu pārbaude pēc savas iniciatīvas – Rūpības pienākums (Padomes Regulas Nr. 207/2009 76. panta 1. punkts) (sal. ar 27. punktu)
3.                     Kopienas preču zīme – Apelācijas process – Apelācijas sūdzība Apelācijas padomēs – Procesa apturēšana – Nosacījumi (Komisijas Regulas Nr. 2868/95 1. pants, 20. noteikuma 7. punkta c) apakšpunkts) (sal. ar 30. un 31.33. punktu)
4.                     Kopienas preču zīme – Iebildumi un trešo personu apsvērumi – Iebildumu izskatīšana – Procesa apturēšana – Pieteikums par apturēšanu, kas pamatots ar prasību par agrākas preču zīmes spēkā neesamības atzīšanu – Pieteikuma noraidīšana sakarā ar minētās prasības celšanu iebildumu procesā – Nepieļaujamība (Komisijas Regulas Nr. 2868/95 1. pants, 20. noteikuma 7. punkta c) apakšpunkts) (sal. ar 38.–42. punktu)
Priekšmets
Prasība par ITSB Apelāciju pirmās padomes 2012. gada 4. oktobra lēmumu lietā R 2535/2011‑1 attiecībā uz iebildumu procesu starp SC Romarose Invest Srl un Royalton Overseas Ltd
Rezolutīvā daļa:
1)
atcelt Iekšējā tirgus saskaņošanas biroja (preču zīmes, paraugi un modeļi) (ITSB) Apelāciju pirmās padomes 2012. gada 4. oktobra lēmumu lietā R 2535/2011‑1 attiecībā uz iebildumu procesu starp SC Romarose Invest Srl un Royalton Overseas Ltd;
2)
ITSB sedz savus, kā arī atlīdzina pusi Royalton Overseas radušos tiesāšanās izdevumu, tostarp Royalton Overseas procesā ITSB Apelāciju padomē radušos nepieciešamos izdevumus;
3)
S.C. Romarose Invest Srl sedz savus, kā arī atlīdzina pusi Royalton Overseas radušos tiesāšanās izdevumu, tostarp Royalton Overseas procesā ITSB Apelāciju padomē radušos nepieciešamos izdevumus.